કોંગ્રેસને તેનો ફાયદો કર્ણાટક, મધ્ય પ્રદેશ, છત્તીસગઢ અને રાજસ્થાનની વિધાનસભા ચૂંટણીમાં મળશે. આ રાજ્યોમાં આ વર્ષે જ ચૂંટણી થવાની છે. બધારણ બચાઓ અભિયાન શરૂ કરવાના કાર્યક્રમમાં પૂર્વ વડાપ્રધાન મનમોહન સિંહ, ગુલામ નબી આઝાદ, મલ્લિકાર્જુન ખડગે અને સુશીલ કુમાર શિંદે સામેલ થાય તેવી શક્યતા છે. સોનિયા ગાંધી આ કાર્યક્રમમાં સામેલ થશે કે નહીં તે વિશે પાર્ટી તરફથી કોઈ વાત કરવામાં આવી નથી. તેમાં પંચાયત, સ્થાનિક સંસ્થા અને જિલ્લા સ્તરના પાર્ટી અધિકારીઓ ભાગ લે તેવી શક્યતા છે. કોંગ્રેસ કાર્યકર્તાઓને આ અભિયાન તેમના તેમના વિસ્તારોમાં ચલાવવાનો આદેશ આપવામાં આવ્યો છે. કાર્યકર્તા લોકોને એવુ પણ સમજાવશે કે કોંગ્રેસ અન્ય પાર્ટીઓની સરખામણીમાં દલિતો અને નીચલા સ્તરના લોકોના હિત માટે મજબૂતાઈથી લડાઈ કરી રહી છે.